Държавен вестник, бр. 11, 2012 г., стр. 61

БРОЙ  11	
Д Ъ Р Ж А В Е Н  В Е С Т Н И К 	
СТР.  61  
6. Досегашната ал. 6 става ал. 7 и в нея 
съюзът „и“ се заличава, поставя се запетая, 
а думите „без да е постъпило мотивирано 
писмено предложение от основния пощенски 
оператор“ се заменят с „освен в случаите, ко­
гато са извадени от употреба по реда на ал. 1“.
7. Досегашната ал. 7 става ал. 8 и в нея 
думите „и пощенските продукти“ се заличават.
§ 24. В чл. 24 думите „и пощенските про­
дукти за заплащане на цената“ се заменят с 
„като знак и като доказателство за платена 
цена“.
§ 25. Член 25 се изменя така:
„Чл. 25. Пощенските марки, които към 
датата на изваждането им от употреба се 
намират в пощенската мрежа на пощенския 
оператор със задължение за извършване на 
универсалната пощенска услуга и в лицата 
по чл. 21, се инвентаризират и изтеглят от 
пощенската мрежа.“
§ 26. В чл. 26 думите „и пощенски продук-
ти“ се заличават.
§ 27. Наименованието на раздел V се изме­
ня така: „Използване на специални пощенски 
печати“.
§ 28. Член 27 се изменя така:
„Чл. 27. Специалните пощенски печати 
се използват за поставяне на отпечатък при 
пускане в употреба на пощенски марки и на 
пощенски продукти.“
§ 29. В чл. 28 се правят следните изменения:
1. Алинея 4 се изменя така:
„(4) След изтичане на срока, определен 
със заповедта по чл. 18, ал. 1, пощенският 
оператор със задължение за извършване на 
универсалната пощенска услуга връща специ­
алните пощенски печати на Министерството 
на транспорта, информационните технологии 
и съобщенията за съхранение.“
2. Алинея 5 се изменя така:
„(5) След изтичане на срока, определен 
със заповедта по чл. 18, ал. 1, министърът на 
транспорта, информационните технологии и 
съобщенията може да разреши въз основа на 
мотивирано писмено предложение на пощен­
ския оператор със задължение за извършване 
на универсалната пощенска услуга специални 
пощенски печати да се предадат за използване 
от пощенския оператор за определени цел и 
срок. След изтичане на този срок специалните 
пощенски печати се връщат на Министерството 
на транспорта, информационните технологии 
и съобщенията за съхранение.“
§ 30. В чл. 29 се правят следните изменения 
и допълнения:
1. В ал. 1 думата „връщането“ се заменя 
с „приемането“.
2. В ал. 2 в края на изречението се добавя 
„и подписите на оправомощените служители“.
§ 31. Член 30 се отменя.
§ 32. Създава се раздел VІ:
„Раздел VІ
Изработване и отпечатване на пощенски марки 
с персонализирани винетки
Чл. 31. (1) Пощенският оператор със за­
дължение за извършване на универсалната 
пощенска услуга може да допечатва пуснати в 
употреба пощенски марки с променлив тираж 
с персонализирани винетки към тях.
(2) Изработването на пощенските марки 
по ал. 1 е по заявка и за сметка на клиен­
ти – физически или юридически лица.
(3) Отпечатването на пощенските марки 
по ал. 1 се осъществява с решение на органа 
за управление на пощенския оператор със 
задължение за извършване на универсалната 
пощенска услуга.
Чл. 32. (1) Пощенският оператор със за­
дължение за извършване на универсалната 
пощенска услуга изготвя вътрешни правила 
за реда и условията за изработване и отпечат­
ване на пощенски марки с персонализирани 
винетки. С вътрешните правила се определят 
редът и изискванията за приемане и изпълне­
ние на заявки за изработване и отпечатване на 
пощенски марки с персонализирани винетки.
(2) Пощенският оператор със задължение 
за извършване на универсалната пощенска 
услуга изготвя общи условия на договор за 
изработване на пощенски марки по чл. 31, 
ал. 1. С всеки клиент се сключва индивиду­
ален договор. При подписването на договор 
клиентът задължително представя писмена 
декларация по образец, че предоставеното 
от него изображение на персонализираната 
винетка не противоречи на действащото 
законодателство, включително не нарушава 
авторските и сродните им права и изисква­
нията на Закона за защита на личните данни.
(3) Вътрешните правила по ал. 1 и общите 
условия на договора по ал. 2 се предоставят 
на министъра на транспорта, информацион­
ните технологии и съобщенията за сведение 
и се публикуват на страницата на оператора 
в интернет.
Чл. 33. Заплащането на пощенските марки 
по чл. 31, ал. 1 се осъществява по цена, опре­
делена в договора между клиента и пощенския 
оператор със задължение за извършване на 
универсалната пощенска услуга. В цената се 
включва номиналната стойност на пощен­
ските марки.“
§ 33. В § 1 от допълнителната разпоредба 
се правят следните изменения и допълнения:
1. В т. 1:
а) изречение първо се изменя така:
„Пощенска марка“ е знак за цена за за­
плащане на пощенски услуги, извършвани от 
пощенския оператор със задължение за из­
вършване на универсалната пощенска услуга, 
с отпечатана номинална стойност, който се 
поставя върху пощенски пратки като доказа­
телство за платена цена на пощенски услуги.“;